आशा सहयोगिन साथिन ने की स्थाई करने की मांग, ज्ञापन दिया
हनुमानगढ़| आशासहयोगिन साथिन एकता यूनियन की ओर से स्थाई करने मानदेय के स्थान पर वेतन देने की मांग को लेकर ज्ञापन सौंपा। प्रतिनिधिमंडल में शामिल आशा वर्मा ने बताया कि आशा सहयोगिन साथिन पर काम का बोझ अधिक है लेकिन मानदेय नाममात्र का ही दिया जाता है। हर महीने की नौ तारीख को प्रधानमंत्री मातृत्व अभियान से पहले घर-घर जाकर गर्भवती को बुलाना, पीएचसी सीएचसी पर शाम तक कार्य में सहयोग करवाना, परिवार के कल्याण के स्थाई अस्थाई साधनों का प्रचार अन्य योजनाओं के लिए कार्य करना आशा सहयोगिन की ड्यूटी है। इसके अलावा आशा अपना सारा कार्य करके डेटा को सीएचसी या पीएचसी पर जाकर कंप्यूटर में फीड करवाती है। आशा सहयोगिन साथिन ने कलेक्ट्रेट पर प्रदर्शन कर कम से कम 18000 वेतन देने की मांग की। प्रतिनिधिमंडल में चंद्रकला वर्मा, रीटा, पुष्पा, पार्वती, रोशनी, रघुवीर वर्मा, बीएस पेंटर, बहादुरसिंह चौहान आदि शामिल थे।
हनुमानगढ़. विभिन्न मांगों को लेकर कलेक्ट्रेट पर प्रदर्शन करती आशा सहयोगिनी।
hin_Deva hin_Deva hin_Deva